**umbra unui acord**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

gândurile sunt pline de flori

orologiu picură cu petale

o fântână arteziană atinsă de roua soarelui

odată mângâiau umbra piciorului desenat în sandală

azi doar visele dezbracă din priviri forma corpului tău

pur și albastru ca sunetul de vioară

îmi place să te-ascult

în liniște

pianissimo

când treci sărutând câte-o coardă

așa numai să acoperi suspinul inimii

ce toarce sonată cu sonată

când pleci și când vii

de fiecare dată

înflorindu-mă cu eternitatea

cât te-am ascultat

\*\*\*

paşii aleargă pe portativul gândului

adagio melancolic al primăverilor în doi

nu există gravitaţie în vis

ştiai

e doar senzaţia stranie că sunt la braţul tău

cel mai irezistibil imprevizibil cuplu al universului

degetele mele valsând pe pieptul tău

fac popas pe stepa inimii

pulsul accelerat mă face să deschid ochii

panorama aceasta e unică în lume

de aici pot vedea adevărul cu ochii tăi

îmi place să te citesc silabisindu-ţi

fiecare coardă a trupului

câte dorinţe ard aici

o să te descopăr

dă-mi timp când timpul se sfârşeşte

îţi promit că vom trăi apocalipsa împreună

ioan grigoraș liliana trif